Diari Oficial de la Generalitat Valenciana


Sumari del DOGV 9561, del 24-03-2023 (2023/3021)

RESOLUCIÓ de 16 de març de 2023, de la directora general de Relacions amb Les Corts, de la Presidència de la Generalitat, per la qual es publica l'addenda de pròrroga del conveni marc entre la Generalitat de la Comunitat Valenciana i l'Agencia Estatal de Meteorologia (AEMT) en matèria de meteorologia i climatologia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9561

Data del DOGV
:   24-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3021


Data del document
:   16-03-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de març de 2023, de la directora general de Relacions amb Les Corts, de la Presidència de la Generalitat, per la qual es publica l'addenda de pròrroga del conveni marc entre la Generalitat de la Comunitat Valenciana i l'Agencia Estatal de Meteorologia (AEMT) en matèria de meteorologia i climatologia. [2023/3021]  
La Generalitat, a través de Conselleria de Justícia, Interior i Administració Pública i l'Agencia Estatal de Meteorologia (AEMT) han subscrit, prèvia tramitació reglamentària, els dies 8 i 6 de març de 2023, l'addenda de pròrroga del conveni marc en matèria de Meteorologia i Climatologia, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 15 de març de 2023 i número 257/2023, és procedent la publicació en el Diari Oficial de la Generalitat Valenciana de l'addenda esmentada, que figura annexa a aquesta Resolució.  
  
València, 16 de març de 2023.- La directora general de Relacions amb Les Corts: Ana Belén Domínguez Cana.  
  
  
ADDENDA DE PRÒRROGA DEL CONVENI MARC ENTRE LA GENERALITAT DE LA COMUNITAT VALENCIANA I L'AGÈNCIA ESTATAL DE METEOROLOGIA (AEMET) EN MATÈRIA DE METEOROLOGIA I CLIMATOLOGIA  
  
València i Madrid, a data de l'última signatura electrònica.  
  
REUNIDES  
D'una part, la Generalitat, representada pel president de la Generalitat Valenciana, Ximo Puig i Ferrer, nomenat pel Reial decret 376/2019, de 14 de juny, en virtut de les atribucions i funcions establides en l'article 10.c i 17.f, de la Llei 5/1983, del Consell, que l'habilita per a la signatura de convenis i de l'autorització conferida per a la signatura del present Conveni per l'Acord del Consell de 3 de març de 2023.  
  
I d'una altra part, l'Agència Estatal de Meteorologia (d'ara en avant, AEMET), representada per Miguel Ángel López González, president d'AEMET, nomenat pel Reial decret 545/2013, de 12 de juliol, fent ús de les facultats que li confereix l'article 11.2.a del Reial decret 186/2008, de 8 de febrer, pel qual s'aprova el seu estatut, que l'habilita per a subscriure convenis.  
En virtut de les atribucions que els confereixen els seus càrrecs i posseint capacitat legal per a subscriure el present Acord compareixen i a aquest efecte  
  
EXPOSEN  
Que amb data 11 de desembre de 2018, es va signar el Conveni Marc entre la Generalitat de la Comunitat Valenciana i l'Agència Estatal de Meteorologia (AEMET) en matèria de meteorologia i climatologia, BOE del 22 de març de 2019.  
La clàusula novena del referit conveni estableix la seua entrada en vigor als trenta dies comptats des de la data de l'última de les publicacions del text del conveni tant en el BOE, com en el Diari Oficial de la Generalitat Valenciana, que ha de tindre una vigència de quatre anys, i que en qualsevol moment abans de la finalització del termini previst, els signants podran acordar unànimement subscriure mitjançant addenda la seua pròrroga per un període de fins a quatre anys addicionals o la seua extinció. La seua última publicació fou en el BOE de 22 de març de 2019, número 70.  
En virtut d'això, totes dues parts  
  
ACORDEN  
La pròrroga per quatre anys del Conveni Marc entre la Generalitat de la Comunitat Valenciana i l'Agència Estatal de Meteorologia (AEMET) en matèria de meteorologia i climatologia. Per tant, els efectes de la present addenda a aquest Conveni de Col·laboració, s'estendran des del dia 23 de març de 2023 fins al 22 de març de 2027. D'acord amb el que s'estableix en la disposició final segona del Reial decret llei 36/2020, de 30 de desembre, pel qual s'aproven mesures urgents per a la modernització de l'administració pública i per a l'execució del Pla de Recuperació, Transformació i Resiliència, es modifica l'article 48.8 de la Llei 40/2015, d'1 d'octubre, de règim jurídic del sector públic, que queda redactat d'aquesta manera:  
«Els convenis es perfeccionen per la prestació del consentiment de les parts. Els convenis subscrits per l'administració general de l'estat o algun dels seus organismes públics o entitats de dret públic vinculats o dependents resultaran eficaços una vegada inscrits, en el termini de cinc dies hàbils des de la seua formalització, en el Registre electrònic estatal d'òrgans i instruments de cooperació del sector públic estatal, al qual es refereix la disposició addicional setena. Així mateix, seran publicats en el termini de deu dies hàbils des de la seua formalització en el Boletín Oficial del Estado, sense perjudici de la seua publicació facultativa en el butlletí oficial de la comunitat autònoma o de la província que corresponga a l'altra administració signant».  
Per tot això, aquesta addenda resultarà eficaç una vegada inscrita, en el termini de cinc dies hàbils des de la seua formalització, en el Registre Electrònic estatal d'Òrgans i Instruments de Cooperació del sector públic estatal. Així mateix, es publicarà en el termini de 10 dies hàbils des de la seua formalització en el Boletín Oficial del Estado i en el Diari Oficial de la Generalitat Valenciana.  
D'igual manera, en el mateix acte es procedeix a l'actualització de la normativa relativa entenent que les referències fetes a la Llei orgànica 15/1999, de 13 de desembre, de protecció de dades de caràcter personal, en la clàusula huitena del conveni «Tractament de la informació» quedaran referides a la Llei orgànica 3/2018, de 5 de desembre, de protecció de dades personals i garantia dels drets digitals.  
Per això, i en prova de conformitat, signen el present document, en el lloc i la data indicats en l'encapçalament.  
  
Per la Generalitat Valenciana, 08.03.2023  
Ximo Puig i Ferrer.  
  
Per l'Agència Estatal de Meteorologia, 06.03.2023  
President d'AEMET  
Miguel Ángel López González.